it en it ms nl pl id id en en id id id id id id en id id id id id id id id id en pt ms en id en id en id id id id ms id id id id id id id en ms en ms en id id id id id id id id id id id id id id ms ms ms en ms en id en id en id id ms id id ms ms id ms id id id id id id id ms jv de ms id id id id id id id id id id id id id fr ms ms ms en id en id en id ms id id id id id ms en id id en als en en en en id id ms id ms id ms ms id id id ms ms id id it id en en ms jv ms id pl id id id id ms ms pt en ms en it en en id id id id ms id id id id id id id ms id ms en id en ms id en id id ms id id id id id id id id id ru en id en hbs_lat id id ms ms ms id id id id en en en ms en en ms en id en en en en en en cs cs cs cs cs cs en cs cs de cs cs cs en cs cs cs cs cs cs cs cs cs cs cs cs cs cs cs cs cs da it it cs de da it cs it de da da en cs cs cs en cs cs cs fr it id ms id cs ro en hu id id en als ca en en hu en en id pl de pt en en
skip to main | skip to sidebar
Kesabaran merupakan elemen penting dalam mengharungi lika-liku kehidupan yang penuh ranjau dan onak duri ini...
Maka pada hari ini, masing-masing di antara kamu tidak berkuasa memberi sebarang manfaat kepada kawannya, dan tidak pula dapat menolak sesuatu bahaya daripadanya; dan Kami katakan kepada orang-orang yang zalim (yang berlaku syirik) itu: "Rasalah azab neraka yang kamu dahulu mendustakannya". Surah Saba` ayat 42
Najwa melangkah longlai menuju ke kampus. Bukan kerana penat tubuhnya, tetapi terasa jiwanya ada sesuatu yang tidak kena. Najwa terasakan dirinya ibarat belon yang tak cukup udara, tekanan atmosfera luar yang lebih tinggi memenyekkan belon itu. Ramadhan telah berlalu, separuh daripadanya. Najwa mengkontemplasi saat-saat lepas di dalam Ramadhannya kali ini, apakah yang telah dicapainya. Ditakdirkan Allah assignment di universiti sangatlah banyak, yang kadang-kadang dia tidak mampu untuk iltizam dengan tilawah Al-Quran 1 juzuk sehari. Mahupun ingin berlama-lama di atas sejadah, kerana perbincangan di sana sini. MP3 player berisi ayat-ayat Al-Quran oleh Sheikh Mishari al Efasy menjadi peneman jiwanya yang terasa kosong.
“Ya Allah, jangan jadikan aku orang yang mensia-siakan bulan mulia ini..” Najwa mengeluh sendirian.
Penat juga dia mengenangkan, kenapa pula kelopak matanya tersangat kering. Dia juga letih mengenangkan, kenapa apabila dia membaca kalamullah tidak tersentuh jiwanya. Najwa teringat surah Al-Anfal ayat 2 :
“Sesungguhnya orang-orang yang beriman itu adalah apabila disebut nama Allah, bergementarlah hati mereka dan apabila dibacakan kepada mereka ayat-ayatNya, bertambahlah iman mereka dan kepada Tuhan mereka sahajalah mereka bertawakal!”
Najwa mengulangi doa yang diajarkan Rasulullah SAW:
“Ya Allah, hanya rahmatMu yang aku harapkan. Jangan tinggalkan aku sendirian walau dengan kadar sekelip mata. Perbetulkan segala urusanku. Laa ilaha illa anta(Tiada Tuhan selain Engkau)”
Najwa singgah duduk di atas kerusi di bawah pokok. Musim bunga kali ini dirasakan tidak membunga-bungakan iman di dalam hatinya. “Ya Allah hanya rahmatMu yang aku harapkan”.Dalam hati Najwa mengulangi doanya itu. Tiba-tiba terdetik di dalam hatinya: Benar-benarkah hanya rahmat Allah yang dia harapkan? Benarkah hanya kepada Allah dia berharap, benarkah dia berharap Allah mengiringinya di dalam setiap urusannya. Najwa teringat suatu peristiwa, semasa Najwa mengajak beberapa juniornya untuk mengikuti program agama mingguan. Dia terasa sangat gembira kerana melihat wajah adik-adik yang ingin mendekatkan diri kepada Allah. Pada hari tersebut, Najwa dipertanggungjawabk an untuk menyampaikan tazkirah.
Usai tazkirah tersebut, Siti, salah seorang juniornya berkata kepadanya, “Best la tazkirah kak Najwa…” Najwa terasakan dadanya kembang keseronokan. Najwa tersentak. Kelopak bunga spesis Rhododendron berterbangan ditiup angin. “Oh… Di situlah silapnya…. Benarkah aku hanya mengharapkan rahmat Allah dari amal yang aku perbuatkan? Rupa-rupanya, aku masih seronok dengan pujian. Sedangkan aku tak tahu, sama ada amal itu masih diterima Allah atau tidak…. Ya Allah, benar-benar kali ini…. Hanya rahmat Engkau sahaja yang aku harapkan… Lebih baik sekiranya manusia benci aku atas usaha aku, asalkan Engkau tidak marah kepadaku” Najwa mengenangkan, rahmat Allah sudah semestinya tersangat besar.
Allah, Dialah Tuhan yang telah menyelamatkan Najwa daripada lemas di dalam paya busuk jahiliyah. Allah, Dialah Tuhan yang telah melahirkan perasaan malu dalam dirinya, lalu perasaan malu itu menyelamatkan Najwa dari percampuran bebas lelaki dan perempuan. Dengan perasaan malu itu juga, pakaiannya semakin sopan menepati cirri-ciri muslimah. Allah, Dialah Tuhan yang telah memilihkan teman-teman seperjuangan yang saling memperingatkan kepada kesabaran, keimanan dan mengajak kepada amalan soleh. Najwa teringat lagi, apabila dia sibuk mengendalikan sebuah program semasa cuti musim bunga. Masya-Allah, Allah telah beri dia keizinan untuk berlari ke sana ke mari, kelam kabut, berpenat-penatan untuk memikul tugasan dakwah. Allah telah beri peluang untuk dia mujahadah. Tapi, dia kelam-kabut dalam solatnya kerana ingin mengejar urusan “dakwah”nya. Dia tidak dapat iltizam dengan tilawah Al-Qurannya. Dia tidak sempat berhenti seketika untuk muhasabah amalan-amalannya. Tiba-tiba Najwa tersentak lagi…
“Mengapakah kamu suruh orang lain mengerjakan amal kebaikan, sedangkan kamu melupakan diri sendiri, padahal kamu membaca Al-Kitab ?Maka tidakkah kamu berfikir?” Najwa teringat Surah Al-Baqarah ayat 44. Ya benar… Dia telah melupakan dirinya sendiri. “Ya Allah, benar-benar kali ini… Aku mengharapkanMu jangan tinggalkan aku bersendirian bersama urusan-urusanku… Walau pada kadar sekelip mata,” Najwa berharap. Sesungguhnya manusia itu pelupa sifatnya. Manusia itu zalim terhadap dirinya. Hanya atas rahmat Tuhan Yang Maha Penyayang yang mampu menghindarkan manusia daripada menzalimi diri mereka sendiri. Manusia jua mudah terasa dirinya serba cukup. Mudah sahaja terasa bahawa dia tidak memerlukan sesiapa untuk membantu urusannya. Kerana dia mempunyai kepandaian, kekuatan fizikal dan kelebihan untuk mengendalikan urusan hariannya.
Tetapi, manusia lupa… Di belakang sesuatu urusan, Allah, Tuhan yang Maha Mengetahui sedang memerhatikan apa yang manusia perlakukan. Malah, Dia mengetahui apa yang berada di benak fikiran dan lubuk jiwa insan. Najwa terkedu… “Hah! Termenung apa tu!” Najwa disentakkan oleh temannya, Hayati. “Awak ni, terkejut saya tau!” Najwa mencebik. “Alah… Maaflah… Assalamualaikum” Hayati tersengih sambil memberi salam. “Awak dah sampai ke negeri China ke tadi Najwa? Maaflah ganggu kembara angan-angan awak” Hayati memang terkenal dengan sifat suka menyekat. Walaupun begitu Hayati memang seorang yang sangat tajam pemerhatiannya. Najwa sengih sahaja.
Najwa bertanya kepada Hayati, “Kaifa imanuki?(Apa khabar iman kamu?)”. Hayati senyum, “Alhamdulillah… Alhamdulillah… I hope to stay in Ramadhan all the time!” Najwa sambung lagi, “Kongsi la tips. How to benefit this Ramadhan?” Hayati melarikan anak matanya ke kiri dan ke kanan. “Err… Saya tak pandai la bab-bab kasi tips ni. Tapi saya nak share something. Tazkirah yang saya dengar dari seorang Sheikh semasa solat terawikh kat mussollah”. “Surah Al-Ma’un ayat 4-5. Dalam ayat 4… Allah mencela orang yang bersolat. Pelik ye, kenapa pula bila kita bersolat, yakni beribadah tetapi kita masih dicela oleh Tuhan kita. Awak rasa kenapa, Najwa?” Hayati bertanya.
“Alah, mana la saya tau… Awak citer je la” Najwa malas berfikir. “Okey lah, kalau kita tengok ayat 5, Allah cakap “iaitu orang-orang yang lalai di sekitar solat mereka”.. Kalau tengok perkataan Arab ‘an solaatihim, bukannya fi solaatihim. Maksudnya, Allah cela orang-orang yang lalai di sekitar solatnya, iaitu di luar solatnya dia lalai. Ia bukan merujuk kepada orang yang lalai semasa solat mereka. Seolah-olah, orang tu telah lari dari tujuan solatnya kerana solatnya masih tidak dapat melindungi dirinya daripada berbuat maksiat apabila dia selesai solat. Itu sebab Allah cela”.
“Macam kitalah, kalau dok dalam usrah, kita asyik cerita pasal kena amar ma’ruf nahi mungkar… Tapi kalau di luar usrah, kita tak buat pun apa yang kita perkatakan tu… What is the purpose of the usrah to begin with?” Hayati berkata. Hayati menyambung lagi, “Awak ni macam ade problem je…” Najwa melarikan pandangannya, “Hmm… Biasalah, hati kurang sihat”. Hayati berkata lagi, “Alhamdulillah… Awak masih dapat rasakan sama ada hati awak baik ke tidak. Rasullullah SAW pernah bersabda, siapa yang dalam saat imannya rendah, tetapi masih berpegang kepada Sunnah baginda, sesungguhnya dia telah mendapat petunjuk”. “Iman kita memang ada turun dan naik. Tapi di saat down ni, sebenarnya Allah nak kasi clue kepada kita. Betapa seronok dan indah apabila iman kita baik. Allah nak beritahu kita bila kita tengah down ni, bahawa Allah rindu dengar kita merintih dan mengadu kepadaNya… Sepertimana ada satu Hadith Qudsi, Allah berfirman “wahai malaikat, turunkanlah musibah ke atas hambaKu, kerana Aku rindu mendengar dia merintih kepadaKu”
"Awak tau Najwa… Asalnya, kita tak perlu pun mengadu kat Allah dosa-dosa yang kita buat atau kejahilan yang kita buat… Sebab Allah memang dah tau pun. Tapi Allah suruh kita doa dan mengharap kepadaNya, supaya kita lebih akrab kepada Allah” Hayati mengusap-usap kepala Najwa. Najwa menyeka air mata. Ah! Akhirnya basah juga kelopak matanya! Benarlah, bertafakur lebih baik daripada solat 1000 rakaat. Kini, Najwa terasa kalbunya lebih ringan. Mudah-mudahan langkahnya selepas ini mengharungi saat-saat terakhir Ramadhan diterima oleh Allah.
Dengan Nama Allah Yang Maha Pemurah Lagi Maha Penyanyang
Ermm..Lama jugak rasanya dah tak update blog nih, maklum la dah ade yang lagi satu..biasa la kan kata org tua2, habis madu sepah dibuang, kacang dimakan kulit dibiarkan..hish..teruk sungguh la kan sikap manusia mcm ana nih..ana harap sahabat2 lain dapat jauhkannye..OK
Alhamdilillah, sedar tak sedar dah 16 ari kita berpuasa dalam bulan Ramadhan nie..Cepat sungguh ana rasakan masa tu berlalu..Ramadhan macam tak sabar2 nak meninggalkan ana..apatah lagi mereka yang benar2 beriman dan beramal dalam ramadha nih..mesti rasa lagi cepat ramadhan nak pergi..Ramadhan pemergianmu ditangisi mereka yang mangasihiMu...
Sebenarnya ana pun tak de idea sgt nak menulis tgh2 ari nih..tapi memandangkan peraturan baru dalam rumah ana skrg nih yang menyebabkan ana tak leh nak edit blog malam2 so kne la gne kan siang hari nih sebaiknya penggunaan internet..ermm..peraturan2..nak wat mcm mana..mesti nak kne obey..
Haa..baru teringat balik..tadi nak cerita pasal "kasih sayang". Word that make people feel happy.Bila mendengarnya, yang tua rasa dihargai, yang muda rasa diberi perhatian..semua rasa suka..Cuma kali ini ana nak kita sama2 fikirkan kembali kasih sayang sesama sahabat2 kita..
Yang muslimin berkasih sayang bersama muslimin..yang muslimat berkasih sayang bersama muslimat.Cuma bagi sesetengah orang ianya agak janggal..dan kadang2 timbul rasa geli hati terutama pabila disebut laki2 perlu berkasih sayang pada lelaki..
Ermm..ana pun pelik mengapa..mungkin sejak berzaman definisi kasih sayang tu ruang lingkupnya terlalu sempit..bila sebut kasih dan sayang minda kita di setkan dengan kebahagiaan dan keharmonian hidup sepasang laki2 dan perempuan..Pelik kan kita..jumud tak bertempat..ana kot antara orgnya tu..tapi insyaAllah orientasi pemikiran ana semakin berubah..boleh menerima pendifinasian yang lain asalkan membawa mesej yang sama..
Salah ke laki2 berkasih sayang sesama lelaki..dan yang hawa berkasih semasa mereka??Cuma bile disebut ukhuwwah kita merasakan wujud ikatan tetapi sejauh mana ukhuwwah ini dibajai dengan rasa kasih sayang??Entah2 ukhuwwah kita nh ukhuwwah pilihan tak..sekalipun nampak macam ade ikatan contaohnya satu organisasi ke, atau satu persatuan ke, atau satu tempat kerja ke..namun hakikinya tiada langsung rasa menghargai sebuah persahabatan disebabkab ketandusan kasih dan sayang..
Jadi pemahaman tentang ungkapan kasih sayang ini perlu dijelaskan pada umum..OK la cuba tengok balik cerita2 hayat hidup nabi..bagaimana didikan nabi menyebabkan Saidina Ali sanggup menggantikan tempat tidur Nabi pada malah hijrahnya Nabi ke Madinah..Kisah kasih dan sayangnya Abu Bakar pada nabi ketika menahan kesakitan yang melampau semasa bersembunyi di dalam gua tatkala dalam perjalanan hijrah..Kisah sahabat yang sanggup tidap minum air yang diberikan padanya semata mata sayangnya die pada sahabatnya yang lebih memerlukan..
Jadi benih kasih sayang yang tumbuh bertunjang dalam diri akan dihiasi dengan mekarnya sifat berbaik sangka akan menafikan seluruh perkara yang cuba menghalang dua lelaki untuk terus berkasih sayang kerana Allah...
Jadi mari sama2 kita ubah mindsetting, paradigma pemikiran, dan aplikasi dalam kehidupan tentang kasih sayang..
Mainan Alasan Untuk Teruskan Penganjuran
KHAMIS, 28 Ogos - Dalam suasana hening untuk menyambut kemerdekaan yang tinggal hanya tiga hari lagi, kita disogokkan dengan keputusan Jemaah Menteri yang amat mendukacitakan berhubung dengan kebenaran semula penganjuran konsert Avril Lavigne, artis kelahiran Napanee, Ontario, Canada yang sememangnya kemasukannya ke negara kita Malaysia terutama diambang kemerdekaan mencerminkan pengkhinatan pemimpin negara terhadap kesucian tanah air.
'No Avril'- signal protes dari mahasiswa
Sekalipun sekretariat Hal Ehwal Wanita (HELWANI) Gabungan Mahasiswa Islam Se-Malaysia (GAMIS) telah menyerahkan memorandum bantahan penganjuran konsert Avril Lavigne kepada Dewan Bandaraya Kuala Lumpur (DBKL) berhubung penganjuran konsert tersebut pada 20 Ogos yang lalu dan pada awalnya keputusan pembatalan konsert Avril Lavigne itu telah diterima, namun keputusan pembatalan itu akhirnya ditarik semula dan konsert pada 29 Ogos ini bakal diteruskan.
Sedih dan kecewa. Ini sahaja yang dapat salam yang dapat saya sampaikan buat pemimpin negara kita hari ini yang tidak menitikberatkan soal nilai sebuah kemerdekaan dan kesucian kehadiran Ramadhan yang bakal tiba 1 September ini.
Pengerusi Helwani GAMIS, saudari Mala Abdullah selepas pertemuan sejam dengan wakil Puspal semalam (27 Ogos 2008) mengesahkan KPKKW pada awalnya telahpun menimbangkan untuk tidak meneruskan konsert itu dengan alasan tidak sesuai dengan sambutan hari kemerdekaan pada 31 Ogos dan membawa nilai buruk kepada akhlak rakyat Malaysia.
Bagaimanapun, kerajaan membenarkan semula konsert setelah menetapkan prasyarat dan peraturan kepada penganjur agar ia tidak menjejaskan budaya dan penerapan nilai yang tidak baik di kalangan anak-anak muda khususnya dalam bulan kemerdekaan ini.
Persoalannya, sejauh mana batas-batas kita telah dipersetujui bersama itu tidak akan dikhinati oleh agensi yahudi ini, sedangkan umat Islam yang terisi di dalam jiwa mereka iman juga goyah apabila disajikan bahan hedonisme sebegini.
"Berhibur tak salah, Islam pun benarkan..tapi bukan ini caranya", ujar Naib Presiden 1 Persatuan Mahasiswa Islam, saudara Mohammad Zul Hilmey Bin Makmud dalam menyurakan pendirian beliau terhadap keputusan yang diambil untuk terus membenarkan penganjuran konsert tersebut.
Keputusan yang diambil oleh pihak kerajaan ini semenangnya tidak wajar dan mencerminkan pencemaran moral dan akhlak ini bukan hanya di diperingkat remaja dan belia, malah kepimpinan negara itu sendiri yang mana mereka itu terdidik hasil dari tangan - tangan sekular penjajah yang menanam benih - benih Yahudi dalam minda kita.
Saya menyeru kepada semua mahasiswa terutama di kampus Universiti Teknologi Malaysia, Skudai, Johor, yang mana landskap politiknya dilihat agak sejuk dan nyaman, agar sama-sama kita buka minda dari dijerat protokol Yahudi laknatullah ini dalam menyatakan bantahan kita secara terbuka terhadap penganjuran konsert Avril Lavigne yang tidak bermoral ini.
Ingat! Mahasiswa bakal pengganti tampok kepimpinan negara. Justeru, didikan untuk menjadi pemimpin yang berkualiti dan bermoral untuk masa akan datang bermula saat ini.
Mohd Amin Bin Mohd Hamami
Sarjana Kejuruteraan Mekanikal- Pembuatan
Universiti Teknologi Malaysia, Skudai Johor
Posted by Sang Perantau at 12:13 AM 0 comments
Labels: Dakwah, nasihat, semasa
Thursday, August 28, 2008
25 Syaaban 1429 H, 27 OGOS - 'Allahumma baariklana fi rajaba, wa sya'abana, wa balighna Ramadhan'. Alhamdulillah, setinggi -tinggi kesyukuran mari sama-sama kita rafa'kan kepada Sang Pencipta yang sehingga kini masih lagi membuka ruang dan peluang buat kita meniti saat-saat akhir sebelum menjejakkan kaki ke Ramadhan yang Mulia. Ucapan terima kasih sekali lagi kita sembahkan pada Pemilik Agung Alam Semesta yang Maha Kasih pada hamba-hambanya, sehingga saat ini kita dilimpahi dengan pelbagai nikmat yang tidak terhingga.
Balai cerap seluruh negara akan menjalankan tugas masing-masing bagi menentukan tarikh 1 Ramadhan 1429 H yang dijangka jatuh pada 1 September 2008, Isnin depan. Namun persoalan yang ingin dilontarkan untuk percambahan minda bersama, sejauh mana persiapan ke arah memasuki bulan yang mulia ini telah kita persiapkan pada diri kita. Para sahabat didikan Nabi Muhammad s. a w yang tidak lekang dari bibir mereka kalimah zikir pada Allah, tidak melepaskan peluang 6 bulan sebelum Ramadhan dijadikan waktu untuk mensucikan diri dan membersihkan hati dari segala kotoran duniawi sebelum menyambut kehadiran bulan yang lebih baik dari seribu bulan ini.
Mungkin itu persoalan biasa yang dilemparkan kepada kita selaku insan awam yang kerap leka dan lalai untuk mengabdikan diri padaNya. Masalah kedua pula yang timbul adalah kehadiran Ramadhan kali ini bakal disambut secara besar-besaran oleh seluruh pelusuk masyarakat Malaysia yang penduduknya berbilang kaum, agama dan bangsa.
Tidak salah untuk masyarakat beragama lain meraikan kedatangan Ramadhan yang suci ini, tetapi apa yang dibimbangi dan menghantui penulis sehingga kini adalah sambutan secara besar-besaran yang bakal diadakan ini bukanlah untuk Ramadhan tetapi tarikh penting dalam negara iaitu Hari Kemerdekaan.
Saya bukanlah rakyat Malaysia yang anti-nasionalisme, bukan juga mereka yang tidak berjiwa merdeka dan jauh sekali untuk dikatakan sebagai makhluk jumud, malah prinsip dan etika hidup mengajar saya untuk menghayati bagaimana untuk mendalami erti kemerdekaan yang sebenar.
Apakah ini yang dikatakan patriotisme kpd negara??
Saban tahun kita saksikan masyarakat Malaysia yang mengisytiharkan diri mereka 'merdeka' menyambut Hari Kemerdekaan dengan pelbagai aktiviti dan program yang telah menodai nilai kemerdekaan yang ada pada tarikh bersejarah itu.
Sajian daripada pemerintah negara untuk beliawan harapan bangsa
Malam 31 Ogos sering kali menjadi tarikh penting untuk muda mudi berpesta dan bersuka ria berlatarbelakangkan persembahan konsert daripada artis-artis yang berpakej menyimpang dari norma kehidupan sebagai seorang warganegara Malaysia yang merdeka. Penganjuran program sambutan kemerdekaan yang berwajahkan aktiviti yang tidak menghargai penat lelah pejuang-pejuang kemerdekaan sering kali mendapat kutukan dan hamburan sinis dari sesetengah pihak yang ada nilai kesedaran dalam diri mereka, namun teguran dan nasihat sebegini dijadikan bahan gelak tawa mereka bahkan ada yang melabelkan nasihat tersebut sebagai 'musuh negara'.
Pesta kemerdekaan setiap tahun di dataran merdeka..sudah merdekakah minda kita??
Belia negara rosak akibat percaturan zalim pemerintah yang tidak mendidik anak bangsa
Terang lagi bersuluh perkara yang sama bakal kita hadapi hanya beberapa hari yang akan mendatang. Sambutan ini bukan hanya mendapat penganjuran besar-besaran diperingkat nasional, malah sehingga peringkat akar umbi termasuk kampus-kampus yang menjadi kilang pemimpin masa depan turut dididik dengan budaya merosak dan menghina nilai kemerdekaan negara.Berikut saya sertakan beberapa bukti dalam menyatakan kesedihan terhadap muda mudi dan beliawan negara kita
Situasi yang sama bakal berulang dalam menyambut kemerdekaan kali ini
Alangkah malangnya keadaan begini andai hari esoknya 1 Ramadhan
Lebih malang saya rasakan situasi begini terjadi pada anak muda Islam andai esoknya
Situasi sebenar Sambutan Hari Kemerdekaan Sempena 50 Tahun 2007
Peringkat Universiti Teknologi Malaysia (UTM)
(untuk gambar-gambar lain sila klik pada gambar berkenaan)
Selingan doa selamat dan nyanyian patriotik lagu-lagu kebangsaan sudah cukup untuk mengaburi mata rakyat dalam menyatakan pemimpin-pemimpin negara kita pemimpin yang berjiwa merdeka, sedangkan terlalu banyak aktiviti yang dijalankan telah menodai kesucian sebuah kemerdekaan. Inilah dia gambaran sebenar senario politik negara yang menjual maruah negara tanpa kita sedari walhal minda dan akhlak kita sedang dijajah oleh agenda Yahudi laknatullah.
Paling menyentuh hati dan membuatkan iman meronta apabila memikirkan persoalan 'Merdeka' yang bakal diasimilasikan bersama kehangatan sambutan 'Ramadhan'. Mungkin ada dikalangan mereka yang beragama Islam seperti yang tercatat di atas kad pengenalan mereka, sedang sibuk membantu menghiasi suasana untuk menyambut Hari Kemerdekaan yang jatuhnya sehari sebelum kehadiran Ramadhan.
Hinanya nilai merdeka bagi remaja ini yang tidak tahu menghargai dari segi moral dan etikanya
Saya amat pasti dan yakin ada di antara mereka tidak langsung mempersiapkan diri untuk bersama-sama dgn Ramadhan, bahkan boleh dikatakan ada yang tidak sedar pun akan bahang dan kehangatannya merapati kita. Sungguh malang jadi orang Islam. Hal ini terbukti dan jelas berlaku dihadapan saya sendiri apabila seorang insan bergelar 'mahasiswa' terpinga-pinga dan membilang hari apabila saya nyatakan padanya kita akan berpuasa Isnin depan.Malang yang berganda.
Mujur masih ramai di kalangan ummat Islam di Malaysia hari ini diberi sentuhan hidayah dari Allah untuk merasai bayu Ramadhan yang bakal menjelma ini. Mengapa saya tajukkan artikel ini sebagai Ramadhan yang merdeka??Apakah ia membawa erti seperti kupasan saya sebentar tadi-proses mengasimilasikan kehadiran Ramadhan bersama Hari Kemerdekaan??
Jauh panggang dari api. Sebenarnya ada dua pengertian secara pandangan peribadi terhadap ungkapan ini. Kedua-duanya mungkin membawa makna yang berbeza tapi tujuannya tetap sama.
Yang pertama 'Ramadhan Yang Merdeka' ini, suka untuk saya ertikan sebagai suatu platform kepada seluruh umat Islam di atas muka bumi ini untuk sama-sama kita merdekakan diri sendiri dari dibelenggu segala macam kekusutan duniawi sebelum kaki melangkah memasuki rumah Ramadhan yang mendatang. Kalau selama ini kita bergelumang dengan sampah maksiat, ambil peluang yang ada untuk memohon taubat dari Allah mensucikan diri dan hati. Semoga Ramadhan yang bakal kita lalui dapat kita kecapi kemanisannya dengan penuh penghayatan dalam keadaan diri yang telah disucikan.
'Ramadhan Yang Merdeka' ini juga sebenarnya membawa suatu makna tersirat yang signifikan. Pada hemat saya ia menjelaskan pada kita betapa kasihnya Allah pada hambanya dengan menyediakan satu bulan tarbiyyah sebagai medan untuk kita service kembali iman serta menjadikannya ia bekalan taqwa untuk kita tempuhi 11 bulan yang akan datang dalam keadaan diri kita merdeka dan bersih dari segala dosa dan noda. Graduan yang berjaya dengan cemerlang hasil didikan University of Ramadhan ini akan merasakan diri mereka merdeka daripada dibelenggu hasutan syaitan dan hawa nafsu yang sentiasa mencari ruang untuk melalaikan kita.
Sebagai menggulung daripada apa yang terlintas di hati untuk dibincangkan bersama ini, marilah sama-sama kita hayati erti kemerdekaan sebenar dalam fasa menyambut tetamu Shahru Ramadhan yang didalamnya memiliki seribu satu nikmat dan rahmat dari Allah bagi mereka yang tahu menilainya.Selaku umat Islam yang bertamadun dan merdeka, seharusnya kita menjuarai persoalan sikap,akhlak dan etika dalam apa jua bidang kerana kita dibekalkan manual kehidupan yang cukup agung iaitu Al-Quranul Karim,Kalamullah.
Justeru jadikan kemerdekaan kali ini sebagai platform awal untuk kita berubah dan merubah ke arah suatu yang lebih synergic untuk membangunkan ummat Islam. Apa salahkan kita jadikan solat hajat dan juga munajat kepada Allah sebagai hiburan kita sempena menyambut Hari Kemerdekaan negara kita dan juga ketibaan Ramadhan. Semoga usaha kita mencegah diri kita dan saudara muslim kita yang lain dari melakukan kemaksiatan kepada Allah diawal2 Ramadhan ini bakal mendapat ganjaran yang setimpal di akhirat kelak.
Indahnya andai merdeka disambut dengan kata syukur pada Yang Maha Esa
Mohd Amin Bin Mohd Hamami
Posted by Sang Perantau at 1:20 AM 0 comments
Labels: Dakwah, Suara Hati
Wednesday, August 27, 2008
Sekalung Tahniah Buat Revolusioner Negara!
Penyepian ana untuk seketika selama ini bukan bermakna ana tak cakna dengan keadaan semasa. Alhamdulillah, masih lagi Allah beri kesempatan waktu untuk kita bersama.
Pertamanya sekalung tahniah ana ucapkan buat Dato' Seri Anwar Ibrahim (DSAI) atas kenenangan beliau bukan sekadar menjadikan kepercayaan rakyat Permatang Pauh (P44) sebagai taruhan, tapi pengharapan seluruh rakyat Malaysia.
Senario ini sebenarnya memberi sinar dan harapan baru yang berganda buat Pakatan Rakyat untuk bangkit dan terus melestarikan hasrat dan harapan rakyat yang inginkan melihat 'Malaysia Baru' tanggal 16 September ini.
Kemuncak kepada kemenangan ini sebenarnya membuktikan rakyat tidak lagi yakin kepada kepimpinan UMNO -BN yang kini menerajui tampok kempimpinan negara dalam keadaan berbaur korupsi dan berlatarbelakangkan finah dan rahsuah.
Luahan dari DSAI ini bakal menjadi tagihan janji dari rakyat yang meletakkan sepenuh kepercayaan dan harapan padanya untuk mencapai apa yang diperjuangkan selama ini.Kata-kata ini dipetik dari blog DSAI-http://anwaribrahimblog.com/:-
Tatkala menyorot kenangan dan nostalgia berjuang memartabatkan harakat bangsa, saya sering mengingatkan diri dan teman-teman akan firman Allah swt dalam Surah Hud, ayat ke-88 yang bermaksud:
"…Aku hanya bertujuan hendak memperbaiki sedaya upayaku; dan tiadalah aku akan beroleh taufiq untuk menjayakannya melainkan dengan pertolongan Allah. Kepada Allah jualah aku berserah diri dan kepadaNyalah aku kembali."
Insha-Allah, mudah-mudahan saya mampu memikul amanah dan kepercayaan yang dipertanggungjawabkan bukan semata-mata ke atas saya, tetapi juga kepada Pakatan Rakyat ke arah merealisasikan harapan baru buat Malaysia.
Pemimpin yang berjiwa rakyat lagi berkarismatik ini diharapkan bakal menggegarkan parlimen mengetengahkan isu rakyat dan membawa gelombang perubahan politik negara ke suatu era yang menjulang kembali keagungan Islam sekalipun negara Malaysia ini menaungi kelompok masyarakat majmuk yang paling unik di dunia.
Semoga tarikh 26 Ogos 2008 yang penuh bersejarah ini menyajikan perubahan yang bermanfaat ke atas landskap politik Malaysia.
Posted by Sang Perantau at 12:59 AM 0 comments
Sunday, August 3, 2008
Posted by Sang Perantau at 9:29 PM 0 comments
Wednesday, July 30, 2008
berjalan di bumi yang tandus ini
tanpa sedar dan penuh lalai
usia beredar penuh kejahilan dan kemusnahan
mengembara mencari dunia hakiki
tiada jumpa arah yang sejati
tiada pembimbing penunjuk jalan yang suci
hidup terumbang ambing sendiri..sendiri..
Tuhanku dengarlah bicara hati ini
dariku insan sering tersisih
di lautan penuh dosa dan noda..
demi mencari secebis kasihMu..
Tuhankan tangan ini menadah sayu..
keampunan di perjalanan jauh..
semoga di terima di sisiMu..
sebagai bekalan negeri abadi..
Posted by Sang Perantau at 4:10 AM 2 comments
Tuesday, July 22, 2008
Tada bezanya di antara kita...
tiada beza di antara kita
itu hanya kacamata dunia
Posted by Sang Perantau at 2:59 PM 0 comments
Sunday, July 20, 2008
Di Kala Hati Terusik (episod 1)
Dengan Nama Allah Yang Maha Pemurah Lagi Maha Mengasihani
Alhamdulillah setelah hampir lebih sepuluh hari (kalau tak silap ana lah) blog ini menyepi, tanpa suara dan nada, tanpa kata bicara, tanpa khabar berita gembira..Akhirnya Allah bg juga ana kesempatan untuk melirik rasa rindu di alam maya nih.Mungkin ada yang tertanya-tanya ke mana hilangnya Sang Perantau akhir2 nih. Ana tak hilang pun, cuma terpaksa menyepi seketika, maklumla awal2 semester nih banyak tugasan dan gerak kerja yang nak di buat untuk
membimbing adik2 baru terutamanya..
Ermm..banyak sebenarnya cerita nak di coretkan di sini..tapi memandangkan ketidaksempatan masa yang ada so tak leh la nak ceritakan banyak2.Ape pon perkongsian yang sedikit ini dapat dijadikan pedoman.
Baru-baru nih ana diminta oleh sahabat2 ana yang menguruskan satu kem motivasi di sebuah sekolah berhampiran untuk ana handle satu slot khas. Pada mulanya ana agak terkejut bila dikatakan slot khas.Sbb ana nih tak biasa sebenarnya untuk mengemudi satu2 slot terutama yg melibatkan psikologi manusia.Maklum la ana nih student mekanikal. Hati enjin boleh la ana selami..hati manusia nih lemah sikit la..
Ana di minta untuk handle satu slot muhasabah untuk adik2 PMR dan SPM nih.Bukan mudah..sebab minda dan psikologi mereka2 nih hampir sama dengan ana sendiri. Terpaksalah ana melebihkan keupayaan diri untuk tidak ditenggelami oleh mereka2 yg fizikalnya agak besar berbandung ana yang kecik nih..Alhamdulillah berbekalkan pengalaman dan ilmu pembacaan psikologi yang sedikit ana ada ini ana cuba beranikan diri.
Slot bermula agak lewat, kira2 jam 11 malam..yg pada awalnya dijangkakan bermula 10.30 malam.Kerisauan ana cuma satu, slot ni akan jd tak menarik kalau ramai yang tertidur..sbb ana assume ramai yang dah penat seharian berprogram.Jadi secara semerta ana terpaksa memikirkan solusinya..akhirnya dapat.Slot muhasabah dalam keadaan berdiri.Yang biasanya dibuat dalam keadaan duduk.
Bermula dengan suatu game ringkas untuk mengalih perhatian adik2 nih.Supaya tak nampak sgt tujuan sebenar slot malam tu.Ringkas tapi penuh bermakna.Ana mintak supaya dituliskan atas kertas masing2 janji mereka pada ibu dan ayah mereka apa yang akan mereka buat selepas tamat dari progran ini.5 janji ana mintak peserta ini tulis atas sekeping kertas kecil dalam masa hanya lima minit.Masing2 tekun menulis sambil ada yang sedang berkhayal mencari ilham yg belum bertandang.Ana paksa dan terus menekan mereka dengan masa yg diberikan.
Dalam pada masa yang sama 5 perkara utama ana tekankan pada mereka sejak awal slot lagi.Iaitu 5 misi utama yang bakal kita dapat malam tu, "KEPANTASAN,KETANGKASAN,KECEKAPAN,KREATIVITI DAN BERANI BERTINDAK"....banyak kali ana ulang misi ini supaya setiap tindakan mereka ke arah mencapai misi.Slot semakin menarik.Masa 5 minit yang ana beri dah tamat.Tapi still lagi ada peserta yang belum siap 5 janji mereka..Yang macam nie ana provok "kamu tak pantas..lembab.." biar peserta rasa bersalah dalam diri sendiri.Akhirnya selang beberapa ketika semua mengangkat tangan yang ade kertas menunjukkan mereka telah siap tugasan yang ana berikan.
Masuk stage kedua.Lebih mencabar dan perlukan penelitian dari setiap peserta.Yang mana leka dan tidak bersedia akan gagal ujian kali ini.Ia memerlukan kemahiran berfikir yang agak tinggi berbanding tahap pertama tadi.
Belon warna-warni ana agihkan pada setiap peserta.Masing2 berebut untuk dapatkan warna kesukaan.Hati ana tertawa kecil, "tak lama tu..kejap jaa..".Arahan yang ringkas dan padat ana keluarkan.Setiap dikalangan para peserta mula memberikan tumpuan yang lebih.Kerana sekali lagi 5 misi utama slot ini ana ulangi lagi.Masing2 mula mengambil tempat.
"Abang mintak mulai sekarang tidak ada sebarang bentuk bunyi yang keluar dari mulut"...ramai yang tercengang.Kagat seketika.Pelik dan ternanti-nanti arahan seterusnya.Ana menyambung lagi,"ok..abang nak adik2 tiup belon ini sebesar belon di tangan abang,tak nak besar dan tak nak kecik,sebelum tiup masukkan dulu kertas janji kamu ke dalam belon...yang tak ikut arahan kumpulan dikira kalah", sekali provokasi ana berjaya menundukkan ego sesetengah peserta..
"ok..lepas nih duduk dalam kumpulan masing2 dalam keadaan bulatan..mulut pastikan tidak berbunyi...", arahan demi arahan ana keluarkan di samping melihat suasana.Alhamdulillah keadaan terkawal. "ok..bagi yang dah bentuk bulatan, sekarang masing2 pusing menghadap ke belakang."..ini bermakna setiap ahli kumpulan akan membelakangi rakan masing2.Hairan bin ajaib timbul di benak mereka..Apalah yang abang sorang ni nak buat pada kami.
Seperti biasa, ana ulangi misi slot ana pada malam tu..membuatkan mereka semakin berdebar2.. Sekalipun tiada mulut yang dapat bertanya, namun riak wajah mereka menggambarkan mereka ternanti sesuatu."Sekarang abang nak semua pejam mata...muslimin dan muslimat"..
p/s:nak tahu ending...nanti ana sambung..k
Posted by Sang Perantau at 12:06 AM 1 comments
Labels: kisah diri, nasihat
Thursday, July 10, 2008
"Bunga yang indah ini akan terus mekar indah, andai ianya disiram dan dibajai dengan nilai kasih sayang"
Buat sahabat2 yang sudi singgah di teratak buruk, membaca blog ana yang tak seberapa nih.Mudah2an ade sedikit ilmu yang dapat ana kongsikan untuk ingatan bersama.Dan juga diharapkan ilmu yang dikongsi ini bakal menjadi saham yang bermanfaat ketika menghadap Yang Maha Esa kelak.InsyaAllah…
Ermm..Hari ini sarat dengan tugasan dan pengisian untuk diri ana. Sekalipun kelas belum lagi bermula memandangkan bagi Fakulti Kejuruteraan Mekanikal masih ramai pelajar yang menjalani latihan industri. So, tak semua kelas yang ada hari ini.
Cuma apa yang cuba nak nak kongsikan hari ini ialah bagaimana dengan tiba2 hati kecil ini boleh tergelak dan melirikkan senyuman secara tiba2 dikala ana sedang mengelamun mengenangkan peristiwa yang berlaku lima hari lepas. Mujur tak de sape2 yang memerhati ana ketika itu.Kalau tak malu satu sem.Senyum sorang2 tak tentu pasal.Teruk la ana nih..
Tapi nak buat macam mana.hati dah tak leh nak tahan.Perasaan yang muncul tiba2 disebabkan jawapan dari seorang freshie baru mendaftar, begitu menyentuh jiwa ana. Jiwa yang seni ini.
Entry ana yang lepas ade ana ceritakan pasal sukan di hujung minggu haluan siswa (MHS) UTM Skudai.Meriah..dan amat meriah.Di suatu ketika sedang ana kibarkan bendera kebanggaan Persatuan Mahasiswa Islam ana di sapa oleh seorang pelajar baru.Ana menoleh ke belakang.Melihat dia dan rakannya dari kolej yang sama masing2 berbaju hitam.Sempat mata ana mencari nama kolej yang tertera dibaju adik ini.Owh..Kolej Tun Razak rupanya.Patutlah mukanya agak familiar bagi ana. Hati ana berbisik, adik nih mesti kerap gi solat subuh berjemaah minggu lepas ketika ana berpeluang menyampaikan tazkirah.Lantas terus ana menegurnya,
“Adik nih dari KTR ye??Patutlah macam biase tengok ja”,saja ana nak mulakan perbualan dengan menambahkan kemesraan.Mudah2an hatinya terbuka untuk berbicara panjang.
“Ha ah..ye bang…Kami bertiga nih dari KTR, abangkan selalu bagi kuliah subuh kat kami”,pantas salah seorang dari mereka menjawab.
Suasana sukan mencambahkan idea ana untuk terus berbual.Ana terus menyoal adik nih..
“KTR dah menang apa setakat nih??”,rasa ingin tahu timbul dalam hati ana.Lalu adik tadi juga yang agak riuh mulutnya lantas dengan selambanya menjawab,
“Alaa..Kami menang kategori Kolej paling sopan je”, tersentak hati ana mendengar kalimah yang diluahkan oleh mulut si adik ini.Ingatkan dia nak bagitahu yang kolejnya telah memenangi salah satu dari sukan yang dipertandingkan.Rupanya tidak.
Satu jawapan yang membuatkan ana rasa amat bersyukur, sekalipun bukanlah datang dari usaha ana yang tak seberapa.Hanya pesanan2 yang disampaikan dengan analogi2 dan kisah2 menarik perhatian untuk dijadikan pedoman sebagai bahan kuliah subuh.Itu sahaja.Maklumla..ana nih bukannya ustaz nak sampaikan ilmu agama yang tinggi2,ilmu di dada nih pun masih sikit sangat.Ye la..Mechanical Engineering ( Manufacturing ) student la katakan…Ape pun seperti yang dah ana pesan pada rakan2 sebelum nih..sapa pun kita, tugas dakwah terbeban atas bahu kita bilamana kalimah tauhid kita lafazkan dilidah dan I’tiqad di dalam hati bahawa hanya Allah yang layak disembah dan Muhammad itu adalah pesuruhNya..Jadi mahu atau tidak kita kene sampaikan sekalipun sedikit…
Jadi ana rase setakat tu dulu perkongsian untuk hari ini…Harap2 ana boleh senyum sorang selalu lagi..
Posted by Sang Perantau at 7:16 AM 0 comments
Labels: Dakwah, kisah diri, nasihat
Monday, July 7, 2008
Hidup ini akan sunyi kalau tak de kawan
Alhamdulillah Allah kurniakan ana rakan2 yang baik
membuatkan ana rasa begitu indah hidup ini
sekalipun berjauhan dengan keluarga....
Mungkin ini yang dikatakan nikmat bersahabat
Posted by Sang Perantau at 1:21 PM 1 comments
Subscribe to: Posts (Atom)
Ana seorang insan yang mendamba cinta dan kasih Ilahi. Saat ketika diri ini jauh dari pelayaran menuju destinasi akhirat, DIA hadir dengan cahaya menyuluh jalan yang gelap
View my complete profile
▼  Sep 26 (1)
►  Sep 16 (1)
►  Aug 29 (1)
►  Aug 28 (1)
►  Aug 27 (1)
►  Aug 03 (1)
►  Jul 30 (1)
►  Jul 22 (1)
►  Jul 20 (1)
►  Jul 10 (1)
►  Jul 07 (2)
►  Jul 01 (2)
►  Jun 26 (1)
►  Jun 25 (1)
►  Jun 24 (1)
►  Jun 23 (1)
►  Jun 19 (1)
►  Jun 18 (1)
►  Jun 17 (1)
►  Jun 13 (1)
►  Jun 12 (1)
►  Jun 11 (2)
►  Jun 10 (1)
►  Jun 09 (2)
►  Jun 06 (1)
►  Jun 05 (1)
►  May 16 (1)
►  May 01 (2)
►  Apr 30 (1)
►  Apr 29 (1)
►  Apr 28 (1)
►  Apr 24 (3)
►  Apr 20 (2)
►  Apr 18 (2)
►  Apr 17 (1)
►  Apr 16 (2)
►  Apr 15 (1)
►  Apr 14 (3)
►  Apr 13 (6)
►  Mar 04 (2)
►  Mar 03 (1)
►  Mar 02 (1)
►  Feb 17 (1)
►  Feb 10 (1)
►  Feb 09 (1)
Blog Design: Made By Lena